als_Latn dik_Latn sag_Latn
Njësia speciale e policisë italiane ka neutralizuar një grup të rrezikshëm neofashist, që planifikonte vrasjen e gjykatësve dhe politikanëve, si dhe sulme në disa institucione shtetërore.Karabinierët, përmes një operacioni blitz arrestuan 14 persona në disa rajone të Italisë, si Romë, Akuila, Milano, Torino, Napoli e Palermo, ndërsa mbi 50 të tjerë po hetohen në gjendje të lirë. Hetimi është nisur nga Prokuroria e Akuilas, ndaj grupimit të paligjshëm, që ruanin idealet e lëvizjes së të djathtës ekstreme “Ordine Nuovo”, thënë në shqip “Rendi i ri”, e cila u shpërbe në vitet ‘80. Këta persona, kanë shfrytëzuar rrjetet sociale për kryerjen e propagandës për idetë e tyre. Ata përballen tashmë me akuzën për terrorizëm, cënim të rendit dhe sigurisë kombëtare në Itali, si dhe diskriminim, dhunë racore, etnike dhe fetare.
als_Latn